《哭舅氏洪芝舲师四首 其四》
清代·缪重熙

记得当年请业辰，先生说项向人人。行文每喜词华富，质句常称格律真。

累试未能偿宿望，曩时犹幸炙阳春。从今函丈谁提命，讲学弥惭谫陋身。

作者简介：号星熊，字心农，郡庠生。家贫力学，品德高尚。至孝亲割股疗亲疾，嘉庆十九年生，同治六年卒。邑志传孝弟，有检身集十二卷，桂荫轩诗稿二卷。